CELEX: 62018TN0675
Language: da
Date: 2018-11-19 00:00:00
Title: Sag T-675/18: Sag anlagt den 19. november 2018 — Trifolio-M m.fl. mod EFSA

21.1.2019   
            
            
               DA
            
            
               Den Europæiske Unions Tidende
            
            
               C 25/52
            
         
      Sag anlagt den 19. november 2018 — Trifolio-M m.fl. mod EFSA
      (Sag T-675/18)
      (2019/C 25/67)
      Processprog: engelsk
      
         Parter
      
      
         Sagsøgere: Trifolio-M GmbH (Lahnau, Tyskland), Oxon Italia SpA (Milano, Italien) og Mitsui AgriScience International (Woluwe-Saint-Pierre, Belgien) (ved advokaterne C. Mereu og S. Englebert)
      
         Sagsøgt: Den Europæiske Fødevaresikkerhedsautoritet (EFSA)
      
         Sagsøgernes påstande
      
      
                  —
               
               
                  EFSA’s afgørelse af 11. september 2018 om vurderingen af sagsøgernes anmodning om fortrolig behandling i forbindelse med konklusionen på peerevalueringen af pesticidrisikoen ved aktivstoffet azadirachtin annulleres.
               
            
                  —
               
               
                  Den Europæiske Fødevaresikkerhedsautoritet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrører en tilsidesættelse af artikel 63 i forordning (EF) nr. 1107/2009 (1).
                  
                              —
                           
                           
                              Sagsøgerne har gjort gældende, at sagsøgte anlagde en forkert fortolkning med hensyn til, hvad der udgjorde oplysninger om industri- eller forretningshemmeligheder, som skulle behandles fortroligt, og foretog en forkert anvendelse af artikel 63 i forordning nr. 1107/2009 som følge af et urigtigt skøn i forhold til sagsøgernes anmodning om fortrolighed.
                           
                        
            
                  2.
               
               
                  Andet anbringende vedrører en tilsidesættelse af de grundlæggende EU-retlige principper, for så vidt som sagsøgte undlod at begrunde sin afgørelse, handlede i uoverensstemmelse med princippet om en ensartet anvendelse af EU-retten eller undlod at rette sig efter proportionalitetsprincippet.
               
            
         (1)  Europa-Parlamentets og Rådets forordning (EF) Nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009 L 309, s. 1).